Република Србија
МИНИСТАРСТВО ИНФОРМИСАЊА И ТЕЛЕКОМУНИКАЦИЈА
Београд, Немањина 22-26

На основу члана 183. став (1) тач. 6), 7) и 8) и став (2) Закона о општем управном поступку (,,Службени гласник РС'', бр. 18/16, 95/18 и 2/23 - УС), члана 143. и члана 144. став 1. Закона о јавном информисању и медијима (,,Службени гласник РС'', бр. 92/23) и члана 23в став 1. Закона о министарствима (,,Службени гласник РС'', бр. 128/20, 116/22 и 92/23 - др. закон), подносим
Захтев за поништавање у целини Решења Градоначелника Новог Пазара
о именовању чланова за спровођење Конкурса за суфинансирање пројеката за остваривање јавног интереса у области јавног информисања на територији
града Новог Пазара у 2024. години бр. 401-87/24 од 27.02.2024. године.

О б р а з л о ж е њ е
Правни основ за подношење овог захтева је садржан у:
члану 183. Закона о општем управном поступку (,,Службени гласник РС'', бр. 18/16, 95/18 - аутентично тумачење и 2/23 - УС - у даљем тексту: Закон о општем управном поступку) којим је прописано да другостепени орган или надзорни орган решењем ће на захтев странке или по службеној дужности у целини или делимично поништити коначно решење ако садржи неправилност која је по изричитој законској одредби предвиђена као разлог ништавости (став (1) тачка 6)); ако је решење донео стварно ненадлежни орган, изузев Владе, а није реч о разлогу за поништавање из тачке 1) овог става (став (1) тачка 7));  ако је у истој управној ствари раније донето правноснажно решење којим је управна ствар друкчије решена (став (1) тачка 8)); решење ће се поништити увек због разлога наведених у тач. 1)–6), у року од пет година од коначности решења због разлога наведених у тач. 7)–9), и у року од годину дана од коначности решења због разлога наведених у тач. 10) и 11) (став (2));
одредбама Закона о јавном информисању и медијима (,,Службени гласник РС'', бр. 92/23 - у даљем тексту: Закон о јавнм информисању и медијима) којима је одређено да надзор над спровођењем овог закона врши орган државне управе надлежан за послове јавног информисања, а на територији аутономне покрајине надзор над спровођењем овог закона врши покрајински орган управе надлежан за послове јавног информисања као поверени посао (члан 143); надзор над применом овог закона и прописа донетих на основу овог закона врши министарство (члан 144. став 1); и
члану 23в став 1. Закона о министарствима (,,Службени гласник РС'', бр. 128/20, 116/22 и 92/23 - др. закон) којим је утврђено да Министарство информисања и телекомуникација обавља послове државне управе који се односе на: систем јавног информисања; праћење спровођења закона у области јавног информисања; праћење делатности страних информативних установа, страних средстава јавног информисања, дописништава и дописника у Републици Србији; информисање националних мањина; регистрацију страних информативних установа и пружање помоћи у раду страним новинарима и дописницима; учешћа у регионалним пројектима, као и друге послове одређене законом.
Разлози за подношење овог захтева сe oгледају у следећим чињеницама:
I	Решење се мора поништити, сходно члану 183. став (1) тачка 7) Закона о општем управном поступку, јер га је донео стварно ненадлежан орган - Градоначелник Новог Пазара, а не Градско веће града Новог Пазара.
Наиме, јавни позив бр. 487-24/1 од 12.02.2024. године је расписао Привремени орган града Новог Пазара, и то на основу члана 46, који се односи на општинско веће, уместо члана 86. Закона о локалној самоуправи (,,Службени гласник РС'', бр. 129/07, 83/14 - др. закон, 101/16 - др. закон, 47/18 и 11/21 - др. закон - у даљем тексту: Закон о локалној самоуправи), који се односи на привремени орган, а који је потписао члан, уместо председник колегијалног органа.
Доказ: https://oglasi.novipazar.rs/wp-content/uploads/2024/02/konkurs%20informisanje.pdf
Како је у међувремену конституисано Градско веће града Новог Пазара, односно колегијални орган из члана 66. став 5. Закона о локалној самоуправи, који се примењује на градско веће, и члана 137, а у вези са чланом 176. став (1) тачка 4) Закона о општем управном поступку, којим је уређено питање понављања правноснажно окончаног поступка, побијано решење је било у обавези да донесе Градско веће града Новог Пазара, а не Градоначелник који га је потписао у личном својству, уместо као председавајући тог колегијалног органа.
Доказ: https://oglasi.novipazar.rs/wp-content/uploads/2024/02/resenje_o_imenovanju_konkurs_informisanje.pdf
II	Решење се мора поништити, сагласно члану 183. став (1) тачка 8) Закона о општем управном поступку, због тога што је у истој управној ствари раније донето правноснажно решење којим је управна ствар друкчије решена - Пресуда Врховног касационог суда Узп 167/2020 од 04.09.2020. године, чија сентенца гласи:
Погрешна је и оцена Управног суда да је одлуку о расподели средстава требало да донесе Градоначелник града Чачка као руководилац Градског већа града Чачка а не Градско веће града Чачка као колегијални орган. Наиме, из Закона о локалној самоуправи (''Службени гласник РС'', бр. 129/07, 83/14, 101/16 и 47/18) и Статута града Чачка (''Службени лист града Чачка'', бр. 3/08, 8/13, 15/15, 26/16“) не произлази да је Градоначелник града Чачка руководилац Градског већа града Чачка, већ да је он члан и председник тог колегијалног органа који одлуке доноси гласањем на својим седницама.
Доказ: https://www.vrh.sud.rs/sr/%D1%83%D0%B7%D0%BF-1672020-41271-%D0%B7%D0%B0%D1%85%D1%82%D0%B5%D0%B2-%D0%B7%D0%B0-%D0%BF%D1%80%D0%B5%D0%B8%D1%81%D0%BF%D0%B8%D1%82%D0%B8%D0%B2%D0%B0%D1%9A%D0%B5-%D1%81%D1%83%D0%B4%D1%81%D0%BA%D0%B5-%D0%BE%D0%B4%D0%BB%D1%83%D0%BA%D0%B5-4125-%D0%BF%D1%80%D0%B5%D1%81%D1%83%D0%B4%D0%B5
III	Решење се мора поништити, у складу са чланом 183. став (1) тачка 6) Закона о општем управном поступку, зато што садржи неправилности које су по изричитим законским одредбама предвиђене као разлози ништавости:
1.	За члана Комисије је, на предлог Удружења спортских новинара Србије, именован Слободан Ђурић.
Међутим, на ово правно лице се не примењује члан 64. Закона о јавном информисању којим је прописано да новинари могу слободно оснивати своја удружења,
у складу са законом којим се уређују удружења, будући да није основано у складу са Законом  о удружењима (,,Службени гласник РС'', бр. 51/09,  99/11 - др. закони и 44/18 - др. закон), нити уписано у Регистар удружења Агенције за привредне регистре, него се на њега примењују одредбе Закона о спорту (,,Службени гласник РС'', бр. 10/16), будући да је уписано у Регистар удружења, друштва и савеза у области спорта Агенције за привредне регистре, те је облик организовања Друго удружење и савез у области спорта, а шифра и опис спортске делатности је 93.19 Остале спортске делатности која обухвата: активности продуцената или промотера спортских догађаја; активности самосталних спортиста, судија, мерилаца времена итд; активности спортских лига и њихових надзорних органа; активности повезане с промоцијом спортских догађаја; активности у оквиру штала, штенара и гаража; спортско-рекреативни лов и риболов у резерватима; активности планинских водича; помоћне услуге у спортско-рекреативном лову и риболову.
Доказ:https://apr.gov.rs/upload/Portals/0/zakoni%20uredbe%20pravilnici/Uredbe/Uredba%20o%20klasifikaciji%20delatnosti.pdf - стр. 177.
Дакле, произлази јасан и недвосмислен закључак да пројекте производње медијских садржаја оцењиваће лице које је предложило удружење регистровано за грану Спорт за све, према одредбама Правилника о спортским гранама и областима спорта у Републици Србији и спортским дисциплинама у оквиру спортских грана и области спорта (,,Службени гласник РС'', бр. 51/16, 95/16, 59/17, 84/17, 44/18 и 58/23).
Наведеним поступањем је начињена апсолутна повреда члана 25. ст. 3-5. Закона о јавном информисању и члана 21. став 1. Правилника о суфинансирању пројеката за остваривање јавног интереса у области јавног информисања (,,Службени гласник РС'', бр. 6/24 - у даљем тексту: Правилник о суфинансирању пројеката за остваривање јавног интереса у области јавног информисања), па, тако, по члану 149. став 1. тачка 6) истог закона, новчаном казном од 50.000 динара до 150.000 динара казниће се за прекршај одговорно лице у органу јавне власти.
2. 	На веб презентацији органа који је расписао конкурс нису објављене биографије свих пријављених кандидата за чланове комисије, укључујући и биографије именованих чланова комисије.
Доказ: https://oglasi.novipazar.rs/wp-content/uploads/2024/02/Rang_lista-Strucna_komisija.pdf
Наведеним поступањем је начињена апсолутна повреда члана 25. став 9. Закона о јавном информисању и члана 22. став 1. Правилника о суфинансирању пројеката за остваривање јавног интереса у области јавног информисања, па, тако, по члану 149. став 1. тачка 2) истог закона, новчаном казном од 50.000 динара до 150.000 динара казниће се за прекршај одговорно лице у органу јавне власти.
Прекршајни суд у Новом Пазару је за град Нови Пазар, у складу са чланом 2. став 1. тачка 39) Закона о седиштима и подручјима судова и јавних тужилаштава (,,Службени гласник РС'', бр. 101/13).
Такође, подносилац овог захтева уопште нема, како је нетачно написано, само 65 од 100 бодова, него максимум 80 бодова, јер је у пријави наведено:
образовање: докторске студије културе и медија са просечном оценом 9,80 на Универзитету у Београду - Факултету политичких наука - Одељењу за новинарство и комуникологију, као и из области медијског права на Универзитету у Крагујевцу - Правном факултету - Катедри за јавно право (до 35 бодова);
укупно радно искуство у области медија од 5 до 10 година, од чега је 5 година на дан 22.02.2024. године (а побијано решење је донето дана 27.02.2024. године), и то као наставно особље - истраживач Универзитета у Београду - Филозофског факултета (изабран за ужу научну област Комуникологија, језик и студије медија) (до 15 бодова);
алтернативно образовање у области јавног информисања и медија, и то од 10.02. до 30.06.2020. године на Карловом универзитету у Прагу - Факултету друштвених наука - Институту за комуникологију и новинарство - докторске академске студије студијског програма Медији и комуникологија (Erasmus+) (до 5 бодова);
обуке, курсеви и семинари у области јавног информисања, и то 12-13.09.2013. године успешно завршена радионица Како интервјуисати децу (Удружење новинара Србије, MediaWise и УНИЦЕФ Србија), а 27.11.2015. године учешће на стручном семинару намењеном професионалцима у медијској индустрији European Media Standards and the Implementation of the Harmonized Media Legislation in Serbia (IPA пројекат Strengthening Media Freedom и Министарство културе и информисања Републике Србије) (до 4 бода);
објављени радови у области јавног информисања и медија - оригинални научни радови у међународним и врхунским часописима националног значаја (до 7 бодова);
награде и признања у области јавног информисања и медија - Sylff (Ryoichi Sasakawa Young Leaders Fellowship Fund) Fellowship Program award 2021 - Media and Communication, као и 100 младих лидера Србије (Youth. Energy. Success 2016) (до 7 бодова);
искуство предавача на догађајима међународног значаја у области јавног информисања и медија - саопштења са научних скупова међународног значаја штампана у изводу и у целини (до 7 бодова).
3.	Андријана Срећковић нема права да се пријави за члана комисије ни на једном једином конкурсу / јавном позиву, јер је уписана у Регистар јавних функционера Агенције за спречавање корупције, и то као заменик члана изборне комисије Скупштине општине Љиг, почев од 11.02.2022. године.
Доказ: https://publicacas.acas.rs/#/acas/funkcioner
Супротно томе, Решењем Градоначелника Новог Пазара о именовању чланова Комисије за спровођење Конкурса из буџета Града Новог Пазара ради остваривања јавног интереса у области јавног информисања у 2023. години бр. 401-10/23 од 30.01.2023. године, именована је за члана Комисије, чиме је начињена апсолутна повреда тада важећег члана 24. став 3. Закона о јавном информисању и медијима (,,Службени гласник РС'', бр. 83/14, 58/15 и 12/16 - аутентично тумачење) и члана 20. став 2. и члана 22. став 5. Правилника о суфинансирању пројеката за остваривање јавног интереса у области јавног информисања (,,Службени гласник РС'', бр. 16/16, 8/17 и 6/23).
Доказ: https://oglasi.novipazar.rs/wp-content/uploads/2023/01/resenje_o_imenovanju_clanova.PDF 
Свакако, осим овог, мора се поништити и Решење о додели средстава за суфинансирање пројеката из буџета Града Новог Пазара ради остваривања јавног интереса у области јавног информисања у 2023. години бр. 401-10/23-1 од 07.02.2023. године, и то на основу члана 183. став (1) тачка 5) Закона о општем управном поступку, јер је његовим извршењем проузроковано кривично дело из члана 358. Кривичног законика (,,Службени гласник РС'', бр. 85/05, 88/05 - испр., 107/05 - испр., 72/09, 111/09, 121/12, 104/13, 108/14, 94/16 и 35/19).
Доказ: https://oglasi.novipazar.rs/wp-content/uploads/2023/02/Resenje_o_dodeli_sredstava_INFORMISANJE.pdf 
Дакле, довела је у заблуду надлежни орган и у записнику оверила неистинито што јој служи као доказ у правном саобраћају, иако зна да је јавни функционер и неспорно се то потврђује Решењем председнице општине Бајина Башта 01 број: 06-6/2023-5 од 26.05.2023. године којим је разрешена дужности члана стручне комисије, имајући у виду да је утврђено да обавља јавну функцију, у смислу Закона о спречавању корупције (,,Службени гласник РС'', бр. 35/19, 88/19, 11/21 - аутентично тумачење, 94/21 и 14/22).
Доказ: https://bajinabasta.rs/wp-content/uploads/2023/06/resenje.pdf
Сагласно члану 207. Закона о општем управном поступку, новчаном казном од 5.000 динара до 50.000 динара казниће се за прекршај овлашћено службено лице, у смислу овог закона, јер, по службеној дужности, није од Агенције за спечавање корупције затражило ради прибављања и није обрадило податке о којима се води службена евиденција у року од 15 дана или другом року одређеном законом (члан 103. ст. (1) и (2) овог закона).

Иако је чланом 141. став (5) Закона о општем управном поступку одређено да ако може да се покрене управни спор, упутство садржи назив и седиште суда коме се подноси тужба, рок у коме се подноси тужба и висину таксе која се плаћа, побијано решење уопште не садржи висину таксе од 390 динара (Тарифни број 28. став (1) Закона о судским таксама (,,Службени гласник РС'', бр. 28/94, 53/95, 16/97, 34/01 - др. закон, 9/02, 29/04, 61/05, 116/08 - др. закон, 31/09, 101/11, 93/12, 93/14, 106/15 и 95/18)) за покретање спора пред Управним судом.

Са свега изнетог, насловни орган је у обавези да, у року из члана 186. Закона о општем управном поступку, односно најкасније 60 дана од покретања поступка, донесе правилно и на закону засновано

Р Е Ш Е Њ Е
ПОНИШТАВА СЕ У ЦЕЛИНИ Решење Градоначелника Новог Пазара о именовању чланова за спровођење Конкурса за суфинансирање пројеката за остваривање јавног интереса у области јавног информисања на територији града Новог Пазара у 2024. години бр. 401-87/24 од 27.02.2024. године.

